ریتو مونی

مسمت ریتو مونی (  ; پیدائش:5 فروری 1993ء، بوگرا ) بنگلہ دیشی خاتون کرکٹ کھلاڑی ہیں جو بنگلہ دیش کی قومی خواتین کرکٹ ٹیم کے لیے کھیلتی ہیں۔ وہ دائیں ہاتھ کی بلے باز اور دائیں ہاتھ کی میڈیم گیند باز ہیں۔ مونی 5 فروری 1993ء کو بوگرا، بنگلہ دیش میں پیدا ہوئیں۔ 
کرکٹ کیریئر
مونی نے اپنا ایک روزہ بین الاقوامی کرکٹ میچ 20 اگست 2012ء کو پاکستان خواتین کرکٹ ٹیم کے خلاف کھیلا۔ مونی نے 28 اگست 2012ء کو آئرلینڈ کی خواتین کرکٹ ٹیم کے خلاف اپنا ٹوئنٹی20 بین الاقوامی کرکٹ میچ کھیلا۔ اکتوبر 2018ء میں، انھیں ویسٹ انڈیز میں 2018ء کے آئی سی سی خواتین عالمی ٹوئنٹی 20 ٹورنامنٹ کے لیے بنگلہ دیش کے دستے میں شامل کیا گیا۔  اگست 2019ء میں، اسکاٹ لینڈ میں 2019ء کے آئی سی سی خواتین عالمی ٹوئنٹی 20 کوالیفائر ٹورنامنٹ کے لیے انھیں بنگلہ دیش کے دستے میں شامل کیا گیا۔  نومبر 2019ء میں، انھیں 2019ء کے جنوب ایشیائی کھیلوں میں کرکٹ ٹورنامنٹ کے لیے بنگلہ دیش کے دستے میں شامل کیا گیا۔  بنگلہ دیش کی ٹیم نے فائنل میں سری لنکا کو دو رنز سے شکست دے کر طلائی تمغا حاصل کیا۔ جنوری 2020ء میں، انھیں آسٹریلیا میں ہونے والے 2020ء آئی سی سی خواتین ٹی20 عالمی کپ کے لیے بنگلہ دیش کی ٹیم میں شامل کیا گیا۔  نومبر 2021ء میں، انھیں زمبابوے میں 2021ء خواتین کرکٹ عالمی کپ کوالیفائر ٹورنامنٹ کے لیے بنگلہ دیش کی ٹیم میں شامل کیا گیا۔  جنوری 2022ء میں، انھیں ملائیشیا میں 2022ء دولت مشترکہ کھیلوں میں کرکٹ کوالیفائر ٹورنامنٹ کے لیے بنگلہ دیش کی ٹیم میں شامل کیا گیا۔  اسی مہینے کے آخر میں، انھیں نیوزی لینڈ میں 2022ء خواتین کرکٹ عالمی کپ کے لیے بنگلہ دیش کی ٹیم میں شامل کیا گیا۔ 

 شماریات 
ریتو مونی نے 20 اگست 2012ء سے لے کے 21 نومبر 2021ء تک کل 16 ایک روزہ میچ کھیلے ہیں، پہلا اور آخری ایک روزہ میچ پاکستان قومی خواتین کرکٹ ٹیم کے ساتھ کھیلا تھا۔ جب کہ 28 اگست 2012ء سے 24 جنوری 2022ء تک کل 30 ٹی 20 میچ کھیلے ہیں، پہلا ٹی 20 آئر لینڈ قومی خواتین کرکٹ ٹیم کے ساتھ اور آخری ٹی 20 میچ سری لنکا قومی خواتین کرکٹ ٹیم کے ساتھ کھیلا تھا۔

 مزید دیکھیے 
 خواتین کی کرکٹ
 بنگلہ دیش قومی خواتین کرکٹ ٹیم
 بنگلہ دیش کی خواتین ایک روزہ بین الاقوامی کرکٹ کھلاڑیوں کی فہرست
 بنگلہ دیش خواتین ٹی 20 ٹوئنٹی بین الاقوامی کرکٹ کھلاڑیوں کی فہرست

 حوالہ جات 

 بیرونی روابط 
 ESPN کرک انفو پلیئر پروفائل

زمرہ:جنوب ایشیائی کھیلوں میں کرکٹ کے تمغا یافتگان
زمرہ:جنوب ایشیائی کھیلوں میں بنگلہ دیشی طلائی تمغا یافتگان
زمرہ:بنگلہ دیش کی خواتین ایک روزہ کرکٹ کھلاڑی
زمرہ:بنگلہ دیش کی خواتین عالمی ٹوئنٹی/20 کرکٹ کھلاڑی
زمرہ:بنگلہ دیشی خواتین کرکٹ کھلاڑی
زمرہ:ضلع بوگرا کی شخصیات
زمرہ:بقید حیات شخصیات
زمرہ:1993ء کی پیدائشیں
زمرہ:ویکی ڈیٹا سے مختلف مختصر وضاحت
زمرہ:ایشیائی کھیلوں میں کانسی تمغا یافتگان بنگلہ دیشی
زمرہ:ایشیائی کھیلوں میں کرکٹ میں تمغا یافتگان
زمرہ:بنگلہ دیشی شخصیات